open-index/open-wikipedia-markdown huggingface dataset:
Plitvička Jezera

**Plitvička Jezera** sú obec v Chorvátsku v Licko-senjskej župe. V roku 2001 tu žilo 4 668 obyvateľov, z toho bolo 67 % Chorvátov, 31 % Srbov a 2 % obyvateľov inej, resp. nezistenej národnosti.

## Členenie obce
Obec Plitvička jezera pozostáva zo 41 častí *(naselja)*: 
Bjelopolje, Čanak, Čujića Krčevina, Donji Vaganac, Drakulić Rijeka, Gornji Vaganac, Gradina Korenička, Homoljac, Jasikovac, Jezerce, Kalebovac, Kapela Korenička, Kompolje Koreničko, Končarev Kraj, Korana, Korenica, Kozjan, Krbavica, Ličko Petrovo Selo, Mihaljevac, Novo Selo Koreničko, Oravac, Plitvica Selo, Plitvička Jezera, Plitvički Ljeskovac, Poljanak, Ponor Korenički, Prijeboj, Rastovača, Rešetar, Rudanovac, Sertić Poljana, Smoljanac, Šeganovac, Trnavac, Tuk Bjelopoljski, Vranovača, Vrelo Koreničko, Vrpile, Zaklopača a Željava.

Centrom obce je časť Korenica, ktorej meno niesla celá obec až do roku 1997.

## Referencie

## Iné projekty

## Externé odkazy
*Tourist Board of the Municipality of Plitvice Lakes

Kategória:Obce v Chorvátsku
Dacia Duster

**Dacia Duster** je SUV vyrábané rumunskou automobilkou Dacia. Prvýkrát bol predstavený 8. decembra 2009, vyrába sa od marca 2010. Je postavený na platforme Nissan B0, ktorú zdieľa napr. so SUV Nissan Juke.

Je k dostaniu s pohonom predných alebo všetkých štyroch kolies, ktorý pochádza z Nissanu, všetky vozidlá s pohonom 4WD majú spoločnú 6 stupňovú prevodovku, ktorá je charakteristická krátkym prvým prevodovým stupňom a ďalšie sú mierne posunuté - prvý stupeň nahrádza redukčnú prevodovku, špecifickou vlastnosťou modelov s pohonom 4WD je okrem iného rezerva v kufri, narozdiel od umiestnenia pod vozidlom pri 2WD a menší batožinový priestor ( zo 485l na 405l) ale zato vyššia svetlá výška o 5mm na 210mm.

Faceliftovaná verzia, bola uvedená v roku 2013 a je označovaná ako Duster I fáza II,  podobne ako iné vozidlá  z GROUPE RENAULT, facelift priniesol do ponuky novú motorizáciu 1.2TCe (16V), ktorá je charakteristická vyšším výkonom a menšou spotrebou, spriahnutá je narozdiel od atmosférickej 1.6 16V len so 6 stupňovými manuálnymi prevodovkami - v prípade verzie s pohonom 2WD zdieľa prevodovku s naftovými verziami. Z dizajnu priniesla táto obmena nový panel prístrojov, novú palubnú dosku, navigačný systém MediaNav, ovládanie okien vo dverách vodiča, viacej chrómových prvkov v interiéri, nové plato batožinového priestoru, nové svetlá (aj čelné aj zadné) , novú čelnú masku, zadný nápis DUSTER v rovnakom motíve, ako čelná maska, nové strešné lišty, lepšie odhlučnenie, iné čalúnenie sedadiel a pod.

Dacia Duster bola taktiež ponúkaná v rôznych limitovaných edíciach, ako napríklad: Blackstorm, Blackshadow, Celebration, Outdoor, Open,... niektoré sú špecifické iným čalúnením a vyššou výbavou. 

V roku 2016 nahradili motor 1.6 16V 105k motorom 1.6 16V SCe 115 od Nissanu s menšou spotrebou, vyšším výkonom a krútiacim momentom spolu s príchodom novej emisnej normy EURO VI, k motorizácií 1.2 TCe už bolo možné zakúpiť aj pohon všetkých kolies, navyše voz vybavili funkciou rekuperácie brzdnej energie, čo malo za následok zníženie spotreby v mestskom cykle o 0,2l na 100 km narozdiel od verzie 2WD. 

V roku 2017 bola uvedená na trh nová prevodovka EDC, k modelu 1.5 dCi 110, ktorá je historicky prvým plnohodnotným automatom (nie robotom) v ponuke novodobej Dacie.  

V minulosti na niektorých trhoch bolo pod názvom Dacia Duster predávané terénne vozidlo ARO 10.

## Motory
Dacia Duster bola osadzovaná týmito motormi: 

## Iné projekty

## Zdroj
* 
* Oficiálne stránky predajcu

Duster
Kategória:SUV
Gibson Explorer

náhľad|Gibson Explorer

**Gibson Explorer** je elektrická gitara vyrábaná firmou Gibson Guitar Corporation. Pôvodne bola nazývaná **Futura**, v roku 1958 bola premenovaná a prerobená. Je charakteristická futuristickým vzhľadom (vďaka svojmu inovatívnemu vzhľadu a podobnosťou s gitarou Flying V.

Prvé vyrobené modely neboli úspešné, a preto boli v roku 1958 vyradené z výrobnej linky. V roku 1976 firma Gibson začala kampaň s cieľom obnoviť výrobu Explorera vzhľadom na obchodný úspech gitár iných výrobcov podobnej konštrukcie. Model Explorer bol obzvlášť kladne prijatý hlavne hard rockovými a metalovými hudobníkmi počas 70-tych a 80-tych rokov. 

## Iné projekty

## Externé odkazy
* Web stránka gitary Gibson Explorer 

Explorer
Wiesner

**Wiesner** môže byť:
* Ernst Wiesner (1890) – český architekt
* Judith Wiesnerová (1966) – rakúska tenistka
* Otto Wiesner (1854) – slovenský banský inžinier a metalurg
* Ljubo Wiesner (1885) – chorvátsky básnik
Mesa Boogie

right|thumb|220px|Mesa Boogie Mark IV
right|thumb|220px|Mesa Boogie Bass 400+
**Mesa**/**Boogie** (tiež známa ako **Mesa Engineering**) je spoločnosť sídliaca v meste Petaluma v Kalifornii, ktorá vyrába zosilňovače pre gitary a basové gitary. Spoločnosť funguje od roku 1969.

Firmu Mesa založil Randall Smith ako malú opravovňu, ktorá opravovala kombá Fender. Medzi jej významných zákazníkov patrili taký interpreti ako Carlos Santana alebo Keith Richards zo skupiny The Rolling Stones, ktorí pomohli rozšíriť dobrú povesť tejto firmy.

## Produkty
### Rad Mark
Rada zosilňovačov Mark bola vlajkovou loďou firmy pred uvedením radu Rectifier. Ide o zosilňovače Mark I až Mark V.

Výroba radu Mark IV a znovu obnoveného radu Mark I bola ukončená v roku 2008. Ako novinku uviedla Mesa v roku 2009 na trh rad Mark V.

### Rada Rectifier
Rectifiery (často označované ako „Recto“) poslúžili k úspechu nu a heavy metalových skupín, ktoré používali preladené sedemstrunové gitary. Základné typy sú:
* Single Rectifier
* Dual Rectifier
* Triple Rectifier

Tiež existujú typy Tremoverb a Rectoverb.

## Hudobníci používajúci výrobky Mesa/Boogie
* Buckethead
* Jerry Cantrell
* Les Claypool
* Kurt Cobain
* David Gilmour zo skupiny Pink Floyd
* Dave Grohl zo skupiny Foo Fighters
* Allan Holdsworth
* Adam Jones of Tool
* Steve Lukather
* Metallica
* Ed O'Brien zo skupiny Radiohead
* John Petrucci a John Myung zo skupiny Dream Theater
* Prince
* John Scofield
* Andy Summers zo skupiny The Police
* Pete Townshend zo skupiny The Who
* Ron Wood
* Frank Zappa

## Iné projekty

## Referencie

## Externé odkazy
* Mesa/Boogie Oficiálna web stránka

Kategória:Podniky v USA
Basový bubon

thumb|Basový bubon
thumb|Šľapka demontovaná z basového bubna
thumb|Šľapka pripevnená k basovému bubnu

**Basový bubon** alebo aj **veľký bubon**, či **kopák** (ang. *bass drum*) je súčasť súpravy bicích nástrojov a je najväčším bubnom bicej súpravy. Je charakteristický silnou konštrukciou a hlbokým zvukom. Spoločne s malým bubnom je základom rytmu. Priemer basového bubna sa pohybuje v rozmedzí od 18 do 26".

## Hra na basovom bubne
Zvuk basového bubna najčastejšie vytváraný pomocou jedno alebo dvojšľapkových pedálových mechanizmov ovládaných nohou. Prvý bubeník, ktorý hral na basový bubon pomocou nožnej šľapky, bol Dee Dee Chandler koncom 19. storočia.

Dvojšľapkový mechanizmus sa skladá z dvoch nezávislých pedálov spolu s dvoma nezávislými úderníkmi. Vytvorenie dvojšľapkového mechanizmu umožnilo nastaviť druhý pedál bližšie k pedálu hi hatu. Dvojšľapkový mechanizmus sa využíva hlavne v niektorých druhoch jazzu, rocku a metalu.

## Konštrukcia basového bubna
Zvyčajné stavebné prvky basového bubna sú:
* drevené alebo kovové telo
* predná a zadná membrána (oproti bubeníkovi môže mať otvory, tie však môžu byť v niektorých prípadoch odstránené)
* lisované ráfky membrán
* nastavovacia skrutka membrány
* nôžky držiace bubon v úrovni
* (voliteľné) dvojšľapkový mechanizmus - časť bicej súpravy určená na vytvorenie rýchlejšieho a zložitejšieho rytmu. Umožňuje hranie dvomi pedálmi na jednej centrále.

## Tlmenie
Za účelom tlmenia vysokých tónov a veľkého zdôraznenia basového bubna sa vkladajú do jeho vnútra špeciálne rohože, zvinutý materiál alebo vankúšik. V závislosti od toho, aký tlmený zvuk chce hudobník dosiahnuť, sa určuje, či rohož príde do priameho styku s membránami alebo príde do styku len s jednou z dvoch membrán.

## Iné projekty

## Referencie

## Externé odkazy
* Techniky hrania na basový bubon 
* Historické bicie (vrátane basových)

Kategória:Bicie nástroje
Leóbótes (kráľ Sparty)

**Leóbótes** alebo **Leobotés** alebo **Labótas**  () bol kráľ Sparty (pravdepodobne mýtický) približne v polovici deviateho storočia pred Kr. (možno 870 – 840 pred Kr.). Pochádzal z kráľovského rodu Agiovcov.

Leóbótes bol podľa zoznamov antických historikov štvrtým panovníkom kráľovského rodu Agiovcov od jeho legendárneho zakladateľa Eurysthena. Predpokladá sa, že vládol približne v polovici deviateho storočia pred Kr. (mnohí historici ho považujú za mýtického kráľa). Leóbótes a jeho predchodcovia vládli po období pádu mykénskej civilizácie (okolo roku 1200 pred Kr.), obdobia, ktoré často označujeme za „temné“, lebo nemáme priame dôkazy o týchto časoch. Nepriame informácie nám poskytujú Homérove diela Ilias a Odysea. Z týchto diel sa dočítame, že králi (basileus) pochádzali z významných rodov, kontrolu nad nimi vykonávala rada starších šľachticov a ľud, ktorý mal tiež svoju radu, hodnotil prácu vodcov a diskutoval o všeobecných záujmoch.

Bližšie informácie o kráľovi Leóbótovi nám podáva historik Herodotos žijúci v piatom storočí pred Kr. Podľa Herodata bol Leóbótes ešte mladý, keď zomrel jeho otec Echestratos, a preto sa jeho regentom stal otcov brat Lykurgos. Počas svojho regentstva Lykurgos zaviedol nové zákony, založil štátne inštitúcie gerúziu a eforát a s týmito opatreniami zabezpečil v Sparte poriadok a stabilitu (Ploutarchos a Pausanias kladú Lykurgovo pôsobenie do obdobia nástupcov Leóbóta).

Keď Leóbótes dospel, ujal sa samostatnej vlády, počas ktorej, ako nám to zaznamenal Pausanias, viedol vojnu s Argom o územie Kynúrie. Po invázii Dórov (okolo roku 1200 pred Kr.) si Kynúriu podelili Sparta a Argos. Vzhľadom na svoju geografickú polohu sa Kynúria stala jablkom sváru medzi Spartou a Argom na dlhé storočia. Prvé bitky sa viedli za vlád Echestrata a Leóbóta a skončili dobytím celej Kynúrie Spartou až v roku 545 pred Kr. v tzv. bitke 300 bojovníkov. Po smrti Leóbóta sa jeho následníkom stal syn Doryssos.

## Zdroje
* Homér, *Iliada  a *Odysea*
* [[Herodotos]], *História*, I,65; VII, 204.
* [[Pausanias (geograf)|Pausanias]], *Periégésis tés Hellados'',  3, 2, 2 – 5; 4,4,2.
* 

Kategória:Vládcovia Sparty
Gibson Guitar Corporation

**Gibson Guitar Corporation** je americká firma so sídlom v Nashville v štáte Tennessee v USA zaoberajúca sa výrobou akustických a elektrických gitár a spoločne s firmou Fender Musical Instruments Corporation je najznámejšou a najpoužívanejšou značkou. Firma vyrába hlavne typy Les Paul, SG, Flying V, Explorer, basové gitary a gitarové príslušenstvo (napr. struny atď.). Táto firma vynašla typ snímača humbucker, ktorý vyriešil nežiaduce zvuky ako bzučanie alebo šum.

Firmu Gibson najviac preslávil džezový gitarista Les Paul, ktorý v 40-tych rokoch predal firme návrh nového typu gitary – Les Paul, ktorá po ňom získala svoje meno. Spočiatku ho firma odmietla, ale nakoniec ho dala do výroby a teraz je typ Les Paul jej hlavným produktom.


Obrázok:Gibson Les Paul Classic.jpg|Gibson Les Paul Classic
Obrázok:Gibson SG Special.JPG|Gibson SG Special


## Referencie

## Iné projekty

## Externé odkazy
* Oficiálna web stránka, Gibson Guitar Company
* Oficiálna web stránka, Gibson Acoustic Guitars
* Oficiálna web stránka, Gibson Custom Shop 

Kategória:Podniky v USA
Kategória:Výrobcovia hudobných nástrojov
Kategória:Gitary

Kategória:Nashville (Tennessee)
Zoznam ocenení a nominácií skupiny Nickelback

**Zoznam ocenení skupiny Nickelback** predstavuje zoznam cien a nominácií získaných počas hudobnej činnosti kanadskej rockovej skupiny Nickelback. Skupina v roku 2007 bola zavedená na Kanadský chodník slávy.

## American Music Awards
American Music Awards je udeľovaná za vynikajúce výsledky v hudobnom priemysle. Nickelback získal 2 ocenenia zo 6 nominácií.

## Billboard Music Awards
Billboard Music Awards sú sponzorované magazínom *[[Billboard]]* a konajú sa každoročne v decembri. Nickelback získal 3 ocenenia z 5 nominácií.

## Grammy Awards
Grammy Awards každoročne udeľuje National Academy of Recording Arts and Sciences. Nickelback získal 6 nominácií.

## Juno Awards
Juno Awards sú udeľované Canadian Academy of Recording Arts and Sciences. Nickelback získal 12 ocenení z 26 nominácií.

## MuchMusic Video Awards
Much Muisc Video Awards je každoročné udeľovanie cien prezentované kanadským hudobným televíznym kanálom MuchMusic. Nickelback získal 7 cien z 15 nominácií.

## MTV Video Music Awards
MTV Video Music Awards je každoročné udeľovanie cien prezentované americkým hudobným televíznym kanálom MTV. V roku 2002 Chad Kroeger (Nickelback) vyhral v kategórii Best Video from a Film s Joseym Scottom (Saliva) za ústrednú melódiu z filmu *[[Spider-Man (film)|Spider-Man]]*, „Hero“.

## People’s Choice Awards
People’s Choice Awards je ocenenie za uznanie verejnosťou a prácu v populárnej kultúre. Nickelback získal 1 cenu. 

## World Music Awards
World Music Awards je medzinárodné udeľovanie cien založené v roku 1989, ktoré každoročne udeľuje na základe celosvetového predaja International Federation of the Phonographic Industry (IFPI).

## Records of the Year Award
The Record of the Year je ocenenie, za ktoré hlasuje verejnosť Spojeného kráľovstva. Skladba „Rockstar“ je prvým víťazom, ktorý nebol na #1 v britskom rebríčku singlov a tiež prvý singel ne-anglického interpreta.

## Referencie

Kategória:Nickelback
Nickelback
Dacia Nova

[náhľad|Dacia Nova na ulici v [Bukurešť|Bukurešti]]
**Dacia Nova** bol automobil nižšej strednej triedy, ktorý vyrábala rumunská automobilka Dacia v rokoch 1995-2000. Bol to malý päťmiestný päťdverový hatchback. Motor GTi bol z roku 1998, bol to GT so vstrekovaním Bosch K Jetronic, ktorý znižoval vysokú spotrebu paliva.

## Motory

## Iné projekty

## Zdroj

Nova
Kategória:Automobily nižšej strednej triedy
Maranska

**Maranska** () je stredne veľká sliepka, ktorá sa chová predovšetkým ako nosivé plemeno. Vajíčka majú výrazne tmavohnedú škrupinku.

## Pôvod plemena
Maranska bola vyšľachtená vo Francúzsku.

## Iné projekty

Kategória:Plemená kury domácej
Dacia SuperNova

right|thumb|Dacia Supernova

**Dacia SuperNova** bol automobil nižšej strednej triedy, ktorý vyrábala rumunská automobilka Dacia v rokoch 2000-2003. Bol to prvý automobil vytvorený v spolupráci Renaultu a Dacie. V skutočnosti to bola Renaultom upravená Dacia Nova, mala motor z modelu Renault Clio s 5-stupňovou manuálnou prevodovkou. Predávala sa za 5800€, maximálna rýchlosť bola 162 km/h a objem motora 1390 cc.

## Zdroj

## Iné projekty

SuperNova
Kategória:Automobily nižšej strednej triedy
Lada Kalina

right|thumb|Lada Kalina sedan
right|thumb|Lada Kalina hatchback

**Lada Kalina** je lacný malý automobil, ktorý vyrába ruská automobilka AvtoVAZ pod značkou Lada. Výroba sa začala v novembri 2004, ale dostupná bola až o rok neskôr.

Existujú tri modely:
* Lada 1117 – 5-dverové kombi (od 2007/2008)
* Lada 1118 – 4-dverový sedan (od 2005/2006)
* Lada 1119 – 5-dverový hatchback (od 2006)

## Motory
* 1.4 16V, straight-4, 1390 cc, 91 PS (67 kW)
* 1.6 8V, straight-4, 1596 cc, 81 PS (60 kW)

## Iné projekty

## Zdroj

Kalina
Kategória:Malé automobily
Miera (matematika)

**Miera** je v matematike pojem pre funkciu, ktorá každej množine z vhodného systému podmnožín danej množiny *X* priradí reálne číslo tak, že sú splnené isté podmienky, nazývané axiómy miery. Axiómy miery zachytávajú základné vlastnosti, ktoré sa vyžadujú od funkcie vyjadrujúcej veľkosť množiny. Mieru teda možno považovať za zovšeobecnenie pojmov ako počet prvkov, dĺžka, vzdialenosť, plocha, či objem.

Miera je ústredným pojmom teórie miery, ktorej cieľom je študovať abstraktné konštrukcie umožňujúce matematicky študovať pojem kvantity. Pojem miery má množstvo aplikácií, predovšetkým v teórii integrálu a teórii pravdepodobnosti.

## Definícia

Nech *X* je množina, nech \mathcal{Z} je nejaký systém podmnožín množiny *X* taký, že platí \emptyset \in \mathcal{Z}. Mierou nazveme ľubovoľnú nezápornú reálnu funkciu \mu: \mathcal{Z} \to \mathbb{R}^{+}_0, ktorá je navyše σ-aditívna, t. j. platí
# \mu(\emptyset) = 0,
# pre každú postupnosť \{E_n\}_{n=1}^{\infty} navzájom disjunktných množín patriacich do \mathcal{Z} platí 
#: \bigcup_{n=1}^{\infty} E_n \in \mathcal{Z} \Rightarrow \mu\left(\bigcup_{n=1}^{\infty} E_n\right) = \sum_{n=1}^{\infty}\mu(E_n).

## Definičné obory mier

Miera sa väčšinou neštuduje na všeobecných systémoch podmnožín danej množiny, ale len na takých systémoch podmnožín, ktoré spĺňajú isté podmienky. Najbežnejšie sa miera študuje na σ-okruhoch, okruhoch a σ-algebrách, v prípade potreby väčšej všeobecnosti, najmä v kvantovej mechanike, aj na σ-triedach.

## Literatúra

* Švec, M., Šalát, T., Neubrunn, T.: *Matematická analýza funkcií reálnej premennej*. Alfa, 1987.

## Externé odkazy

* Článok o miere - Wolfram MathWorld .

Kategória:Teória miery
Feelin’ Way Too Damn Good

**„Feelin' Way Too Damn Good**“ je tretí singel kanadskej rockovej skupiny Nickelback vydaný v roku 2004. Pochádza a tiež propaguje album z roku 2003, *[[The Long Road]]*. Text piesne napísal Chad Kroeger. Vo Veľkej Británii bol singel vydaný ako druhý v poradí po singli „Someday“ pretože singel „Figured You Out“ bol zakázaný pre prílišnú obscénnosť textu. Na B-strane sa objavila skladba „Where Do I Hide“ z albumu *[[Silver Side Up]]* v akustickej verzii nahraný počas koncertu MTV Unplugged. Skladba z roku 2005 bola nominovaná na cenu Grammy v kategórii Najlepší hardrockový výkon. Singel získal zlatú platňu. Je to tretí singel z albumu *The Long Road*, ktorý získal zlatú platňu. Prvým bol singel „Someday“ a druhým bol „Figured You Out“.

## Umiestnenie v rebríčkoch
Skladba dosiahla dosť vysoké umiestnenia v hitparádach. Dosiahla #48 v rebríčku Billboard Hot 100, #23 v rebríčku Modern Rock Tracks a #3 v rebríčku Mainstream Rock Tracks. Skladba dosiahla tiež #2 v rebríčku Canadian Singles Chart a je prvým singlom skupiny od singlu „How You Remind Me“, ktorý nedosiahol #1 v tomto rebríčku.

## Hudobné video
Vo videoklipe piesne „Feelin' Way Too Damn Good“ môže byť naposledy videný bubeník Ryan Vikedal. Vikedal bol neskôr nahradený bývalým bubeníkom skupiny 3 Doors Down, Danielom Adairom. Videoklip ukazuje mladý pár jazdiaci v noci autom po meste a skupinu Nickelback hrajúcu v hale pred malou skupinou ľudí. Režisérom videoklipu bol Martin Weisz.

## Zoznam skladieb
**[[CD singel]]:**

## Zostava
**Nickelback**
* Chad Kroeger – spev, rytmická gitara, produkcia
* Ryan Peake – sólová gitara, sprievodný spev
* Mike Kroeger – basová gitara
* Ryan Vikedal – bicie

**Štúdioví hudobníci**
* Corinne Youchezin - ženské vokály

**Produkcia** 

* Nakraný: Apríl - August 2003 v štúdiu Green House (Burnaby) a v Mountain View Studios (Abbotsford) vo Vancouveri 
* Hudobný producent: Chad Kroeger, Joe Moi
* Mix: Randy Staub v The Warehouse Studios vo Vancouveri
* Asistent zvukového inžiniera: Zach Blackstone
* Mastering: George Marino v Sterling Sound"
* Koordinátor prác na albume: Kevin “Chief” Zaruk 
* Aranžovanie: Chad Kroeger, Ryan Peake, Mike Kroeger, Ryan Vikedal
* Text piesne: Chad Kroeger

**Ostatní**
* Manažment: Bryan Coleman z Union Entertainment Group
* Myšlienka obalu: Nickelback
* Hudobné vydavateľstvo: Roadrunner Records

## Rebríčky

## Referencie

## Externé odkazy
* Text piesne 

Kategória:Piesne skupiny Nickelback
Kategória:Piesne z 2004
Kategória:Single z 2004
Kategória:Single skupiny Nickelback
Lafleška

**Lafleška** () je stredne veľká sliepka, ktorá sa chová predovšetkým ako plemeno okrasné a s mäsovou úžitkovosťou. Je celá čierna s červeným hrebeňom, ktorý je v tvare V (ako čertie rožky).

## Pôvod plemena
Lafleška bola vyšľachtená vo Francúzsku v okolí Le Mans.

## Iné projekty

## Externé odkazy
* Laflešky

Kategória:Plemená kury domácej
Goričan

**Goričan** () je obec v Chorvátsku v Medzimurskej župe, ktorá leží v bezprostrednej blízkosti maďarskej štátnej hranice. V roku 2001 tu žilo 3 148 obyvateľov.

## Doprava
Obec leží neďaleko štátnej hranice s Maďarskom, v blízkosti sa nachádza cestný i diaľničný hraničný priechod. 

## Referencie

Kategória:Obce v Chorvátsku
Bombardovanie

**Bombardovanie** je ničenie vojsk, techniky či iných vojenských, priemyselných, ale aj civilných objektov pomocou leteckých bômb alebo inej upravenej munície vypúšťanej lietadlami. V minulosti sa termín používal i pre delostrelecké ostreľovanie, od začiatku 20. storočia sa však pod týmto pojmom obyčajne rozumie letecké bombardovanie.

Pred bombardovaním by podľa medzinárodného práva, hlavne Haagskych dohovorov a Ženevskej konvencie, mali byť chránení civilisti a civilné ciele, keďže obe bojujúce strany v ozbrojených konfliktoch nedisponujú neohraničeným právom používať prostriedky na likvidáciu svojho nepriateľa.

## História
K prvým leteckým útokom na pozemné ciele došlo počas taliansko-tureckého konfliktu v oblasti Tripolisu v roku 1911. Prvé rozšírenie bombardovania nepriateľských pozícií, ale aj civilných objektov však nastalo počas prvej svetovej vojny (1914-1918). Prvé významnejšie nálety boli vykonané nemeckými vojenskými vzducholoďami. Počas vojny boli vyvinuté prvé letecké bomby, ako aj prvé bombardovacie lietadlá.

Rozvoj letectva v medzivojnovom období umožnil nielen pokročenie presnosti leteckých úderov, ale aj vznik nových spôsobov bombardovania, napr. strmhlavé bombardovanie.

Bombardovanie počas druhej svetovej vojny nadobudlo obrovské rozmery a stalo sa významným faktorom vedenia vojny, ktorý mohol výrazne ovplyvniť výsledky bojových operácií. Okrem bombardovania vojenských a priemyselných cieľov či dopravnej infraštruktúry však nadobudlo veľký význam i bombardovanie civilných cieľov, vrátane obytných oblastí. Obe bojujúce strany pôvodne predpokladali, že nálety budú mať demoralizujúce účinky na obyvateľstvo a budú vyvolávať paniku. Rozsiahle plošné nálety na mestá však počas vojny nikdy rozhodným spôsobom nepodlomili morálku ani jednej z bojujúcich strán. Medzi najväčšie nálety počas vojny patrilo bombardovanie Varšavy, Rotterdamu, Londýna či Stalingradu Nemcami alebo nálety na Hamburg, Drážďany a Berlín západnými spojencami. Ničivý rozmer však nadobudlo aj bombardovanie Japonska, napr. nálety na Tokio, alebo bombardovanie miest Hirošima a Nagasaki jadrovými zbraňami.

V povojnovom období bolo intenzívne bombardovanie zaznamenané hlavne počas konfliktov vedených Spojenými štátmi americkými. K najintenzívnejšiemu bombardovaniu došlo v oblasti Juhovýchodnej Ázie počas Vietnamského konfliktu. Intenzívne vzdušné údery boli vedené i voči Iraku, Republiky srbskej a Srbsku. Nasadenie strategických bombardérov sprevádzala sovietska intervencia v Afganistane. Oblasť Afganistanu bola bombardovaná i neskôr počas bojov medzinárodných síl s vojskami Talibanu.


Kategória:Letecká vojna
Lovinac

**Lovinac** je obec v Chorvátsku v Licko-senjskej župe. V roku 2001 tu žilo 1 096 obyvateľov, z toho bolo 90 % Chorvátov, 8 % Srbov a 2 % obyvateľov inej, resp. nezistenej národnosti.

## Členenie obce
Obec Lovinac sa člení na desať častí: 
Gornja Ploča, Kik, Ličko Cerje, Lovinac, Raduč, Ričice, Smokrić, Sveti Rok, Štikada a Vranik.

## Referencie

Kategória:Obce v Chorvátsku
Plitvické jazerá

**Plitvické jazerá** môže byť:
* národný park v Chorvátsku, pozri Národný park Plitvické jazerá
* obec s centrom v Korenici, pozri Plitvička jezera
* osada, súčasť obce Plitvička jezera, pozri Plitvička jezera
Konvoj HX-84

**HX-84** bol konvoj v druhej svetovej vojne, ktorý 28. októbra 1940 vyplával z Halifaxu v Kanade a jeho cieľom bol Liverpool v Spojenom kráľovstve. Konvoj sa skladal z 39 obchodných lodí a jeho jedinou ochranou bol ozbrojený obchodný krížnik HMS Jervis Bay. *Jervis Bay* bol linkový parník, ktorý bol na začiatku vojny vyzbrojený 7 šesťpalcovými delami.

Vrecková bojová loď (ťažký krížnik) Admiral Scheer, ktorej velil kapitán Theodor Krancke, vyplávala z Wilhelmshavenu 14. októbra 1940. Jej cieľom bolo napádať konvoje a osamelo plávajúce lode v Atlantiku. O konvoji *HX-84* sa Krancke dozvedel od šifrovacej služby *B-dienst*. 5. novembra konvoj našlo na pozícii  nemecké prieskumné lietadlo.

Na odpor sa nemeckej vreckovej bojovej lodi postavil ozbrojený obchodný krížnik *HMS Jervis*, ktorý sa snažil dať šancu obchodným lodiam, aby utiekli. Potom, čo bol potopený *Jervis*, zaútočil *Admiral Scheer* na lode konvoja a potopil britské obchodné lode *Maiden*, *Trewellard*, *Kenbame Head*, *Beaverford*, *Fresno* a poškodil tanker *San Demetrio*. Ostatné lode doplávali v poriadku do Liverpoolu. Na *Jervise* zahynulo 190 členov posádky vrátane kapitána Fegena.

*Admirál Scheer* pokračoval vo svojich útokoch a do Kielu sa vrátil až 1. apríla 1941. Počas plavby potopil celkom 16 lodí a preplával 46&nbsp;000 námorných míľ.

Kapitán britskej lode HMS *Jervis* Edward Fegen obdržal za ochranu konvoja *HX-84* posmrtne Viktóriin kríž.

## Zdroj

Kategória:Námorné bitky
Kategória:Bitky druhej svetovej vojny
Kategória:Bitky v 1940
Pavol Horváth

**Pavol „Paľo“ Horváth** (* 14. marec 1963) je slovenský basgitarista. Je známy zo slovenskej hard rockovej skupiny Tublatanka, v ktorej pôsobil od roku 1982. S Tublatankou nahral päť štúdiových albumov. Zo skupiny odišiel v roku 1993. Jeho vysoko položený vokál je typický pre mnohé skladby Tublatanky ako napr. „Prometeus“, či „Stojím, padám“, v ktorých bol Paľo Horváth hlavným spevákom.

V roku 1993, po odchode z Tublatanky sa Paľo Horváth venoval práci v oblasti vývoja software a podnikových informačných systémov, ktorej sa venuje dodnes. V roku 1996 sa ako spevák spolu s Peci Uherčíkom a Ferom Griglákom podieľal na štúdiovom projekte *[[Magma (album)|Magma]]*. V roku 2015 začali s Pecim Uherčíkom a s Ďurom Černým zoskupenie Živá voda, v ktorom Ďura nahradil Igor „Teo“ Skovay.

Paľo Horváth. používal počas väčšiny obdobia v Tublatanke basovú gitaru Fender Precision, hral prstami aj brnkadlom.

## Diskografia
;so skupinou Tublatanka
* 1985 – *[[Tublatanka (album)|Tublatanka]]*
* 1987 – *[[Skúsime to cez vesmír]]*
* 1988 – *[[Žeravé znamenie osudu]]*
* 1990 – *[[Nebo – peklo – raj]]*
* 1992 – *[[Volanie divočiny (album)|Volanie divočiny]]*
;ďalšie projekty
* 1994 – Fermata: ''RealTime'' (spev)
* 1995 – Ďuro Černý Company: ''Čierny kvet'' (spev)
* 1996 – Magma: *[[Magma (album)|Magma]]* (spev)
* 1996 – Temeraf: *[[Satelitte Rock]]* (vokály)

## Referencie

Kategória:Slovenskí rockoví basgitaristi
Kategória:Slovenskí heavymetaloví basgitaristi
Kategória:Slovenskí rockoví speváci
Kategória:Slovenskí heavymetaloví speváci
Kategória:Tublatanka
Because of You

„**Because of You**“ je šiesty a zároveň posledný singel kanadskej rockovej skupiny Nickelback, pochádzajúci z albumu *[[The Long Road]]* z roku 2003. Singel bol vydaný len v USA vo forme Airplay dňa 7. septembra 2004. Autorom textu piesne je Chad Kroeger, hudbu zložila celá skupina. Skladba bola použitá na soundtrack *MX vs. ATV Unleashed* a v traileri na horor *[[Jeepers Creepers 2]]* hneď pred skladbou „Meet the Creeper“ od Roba Zombieho. Skladba tiež vystupovala v populárnej videohre Guitar Hero World Tour vydanej v roku 2008.

## Skladba na koncertoch
Skladba je pravidelne hraná na koncertoch skupiny. Bola hraná počas koncertu skupiny na prestížnom rockovom hudobnom festivale Rock am Ring v roku 2004, z ktorého bolo vydané neoficiálne DVD. Skladba bola zahraná v o niečo rýchlejšom tempe ako v štúdiovej verzii v dĺžke iba 3 min. a 19 sek. Skladba sa tiež objavila na koncertnom DVD skupiny *[[Live at Sturgis 2006]]*, ktoré bolo nahrané počas jedného koncertu v rámci turné propagujúceho alnum *[[All The Right Reasons]]*. Počas hrania skladby, skupinu sprevádzala početná pyrotechnická show.

**Chad Kroeger** o skladbe „Because of You“:

## Zoznam skladieb
**[[CD singel]]:**

## Zostava
**Nickelback**
* Chad Kroeger – spev, rytmická gitara, produkcia
* Ryan Peake – sólová gitara, sprievodný spev
* Mike Kroeger – basová gitara
* Ryan Vikedal – bicie

**Produkcia** 

* Nahraný: Apríl - August 2003 v štúdiu Green House (Burnaby) a v Mountain View Studios (Abbotsford) vo Vancouveri
* Hudobný producent: Chad Kroeger, Joe Moi
* Mix: Randy Staub v The Warehouse Studios vo Vancouveri 
* Asistent zvukového inžiniera: Zach Blackstone
* Mastering: George Marino v Sterling Sound
* Koordinátor prác na albume: Kevin “Chief” Zaruk 
* Aranžovanie: Chad Kroeger, Ryan Peake, Mike Kroeger, Ryan Vikedal
* Text piesne: Chad Kroeger

**Ostatní**
* Manažment: Bryan Coleman z Union Entertainment Group
* Myšlienka obalu: Nickelback
* Hudobné vydavateľstvo: Roadrunner Records

## Referencie

## Externé odkazy
* Text piesne 
 

Kategória:Piesne z 2004
Kategória:Single z 2004
Kategória:Single skupiny Nickelback
Kategória:Piesne skupiny Nickelback
Amar sin ser amada

**Amar Sin Ser Amada**/**You Know He Never Loved You** je prvý singel mexickej speváčky Thalíe z albumu El Sexto Sentido.

## Skladba
Pieseň napísali a produkovali Estefano a Jose Luis Pagán. Anglickú verziu napísala Thalía.

Literárny preklad znamená: *milovať bez toho, aby si bol milovaný*. V piesni Thalía radí ženám, ktoré majú zlomené srdce, zahodiť bolesť za hlavu a skúsiť nemyslieť viac na bývalé lásky. Keď o nich premýšlajú a chýbajú im, majú si pripomenúť bolesť, ktorou si prešli, aby ju už nikdy nezažili znova.

Song sa umiestnil na 2. mieste v Billboard Hot Latin Tracks

Kategória:Piesne Thalíe
Rolling Stone Original

***Rolling Stone Original*** je EP kanadskej rockovej skupiny Nickelback, ktoré bolo vydané v septembri 2005 v propagačnej forme vydavateľstvom Roadrunner Records.

## Opis albumu
EP obsahuje 4 skladby nahrané v akustickej verzii počas zasadnutia magazínu *[[Rolling Stone]]*. Na EP sa objavila premiérová skladba „Photograph“, ktorá bola vydaná o mesiac neskôr na albume *[[All The Right Reasons]]*. Okrem toho skupina prezentovala dve skladby z albumu *[[Silver Side Up]]* a jednu z albumu *[[The Long Road]]*. Skladby „Someday“ a „Too Bad“ nahrané počas tohto stretnutia sa neskôr objavili na B-strane singlu „If Everyone Cared“. Skladba „Photograph“ sa zase objavila na B-strane singlu „Far Away“. EP bolo vydané len v Spojených štátoch.

## Zoznam skladieb

Autorom textu piesní je frontman skupiny Chad Kroeger, hudby zložila celá skupina.

## Zostava
**Nickelback**
* Chad Kroeger – akustická gitara, spev
* Ryan Peake – akustická gitara, sprievodný spev
* Mike Kroeger – basová gitara
* Daniel Adair – bicie

**Produkcia**
* Nahraný a mixovaný: 2005 v Rolling Stone Studios (USA)
* Mixovanie a mastering: Joe Moi
* Hudobný producent: Nickelback, Chad Kroeger
* Aranžovanie: Chad Kroeger, Ryan Peake, Mike Kroeger, Daniel Adair, Ryan Vikedal
* Texty piesní: Chad Kroeger

## Externé odkazy
* Informácie o EP

Kategória:Hudobné albumy z 2005
Kategória:Albumy skupiny Nickelback
Kategória:EP z 2005
Invázia na Krétu

**Invázia na Krétu** alias **operácia Merkúr** alebo **bitka o Krétu** predstavovala útok nemeckých vzdušných výsadkových vojsk a lietadlami prevážanej pechoty na Krétu. Zmyslom tejto operácie bolo obsadiť strategický ostrov Kréta a tým zabezpečiť južné krídlo Wehrmachtu (Balkán a severnú časť východného Stredomoria) pred začiatkom operácie Barbarossa a k zaisteniu rumunských ropných polí. Predstavuje jedinú významnú bitku histórie, v ktorej jedna zo strán s čiastočným úspechom nasadila iba výsadkové a lietadlami prevážané jednotky.

## Priebeh akcie

Nemeckí výsadkári narazili na omnoho silnejšiu obranu (zoskoky priamo medzi novozélandské jednotky končili masakrom parašutistov), ako očakávali a mali problémy so zaistením letísk pre druhú vlnu výsadkárov. Nemecké velenie niekoľkokrát zvažovalo, že nariadi generálovi Studentovi akciu ukončiť, odradilo ich od toho generálove odhodlanie a vedomie, že by to znamenalo odpísanie všetkých už zhodených výsadkárov. Keď sa po takmer celom dni bojov podarilo zaistiť časť letiska Maleme a navzdory ostreľovaniu pristávajúcich strojov dopraviť na bojisko druhú vlnu výsadkárov a ťažšie zbrane, nabrala operácia očakávaný spád. 

Royal Navy napriek úplnej leteckej prevahe nepriateľa medzi 28. májom a 1. júnom z ostrova evakuovala 16 500 vojakov. Boli potopené tri krížniky (*[[HMS Gloucester (C62)|Gloucester]]*, *[[HMS Fiji (C58)|Fiji]]*, *[[Calcuta]]*) a 6 torpédoborcov (Kelly, *[[HMS Kashmir (F12)|Kashmir]]*, *[[HMS Imperial (D09)|Imperial]]*, *[[HMS Greyhound (H05)|Greyhound]]*, Hereward a *[[HMS Juno (F46)|Juno]]*). Dve bojové lode, jedna lietadlová loď, dva krížniky a torpédoborec boli poškodené tak ťažko, že museli odplávať na dlhodobé opravy do Ameriky a ďalších 9 lodí bolo poškodených ľahko. Na lodi *[[HMS Orion (85)|Orion]]*, vlajkovej lodi viceadmirála Pridham-Wippella, zabila jediná nemecká bomba 260 mužov a ďalších 280 zranila. V boji padlo najmenej 2 100 námorníkov.

## Dohra a dôsledky
Závažnou chybou britského velenia bolo plošné rozmiestnenie vojsk, ktoré neumožnilo viesť sústredené údery do miest výsadkov. Za kritickú možno považovať neexistenciu mobilných záloh, ktoré by mohli byť nasadené proti výsadku na letisku Maleme. Takéto zálohy však neboli pripravené, okrem iného aj preto, že novozélandský veliteľ generálmajor Freyberg nepovažoval nemeckých výsadkárov za hrozbu a hlavné opatrenie od počiatku smeroval proti hypotetickému námornému výsadku. Obsadenie Kréty Nemcami malo vplyv na boje na Strednom východe a Severnej Afrike a vytlačilo spojenecké námorné sily z väčšiny východného Stredomoria.

Bitka skončila úspechom nemeckých a talianskych jednotiek a obsadením ostrova. Vážne problémy v priebehu akcie a ťažké straty v radách elitných výsadkových jednotiek priviedli Hitlera k záveru, že takto rozsiahle akcie nemajú budúcnosť. Zrejme aj z tohto dôvodu sa nikdy neuskutočnila podobná operácia plánovaná proti Malte.

## Zdroj

Kategória:Kréta
Kategória:Balkánske ťaženie
Kategória:Bitky druhej svetovej vojny
Kategória:Bitky v Grécku
Kategória:Bitky Spojeného kráľovstva počas druhej svetovej vojny
Kategória:Bitky Austrálie
Kategória:Dejiny Nového Zélandu
Kategória:Bitky v 1941
Zámok Veltrusy

**Zámok Veltrusy** je národná kultúrna pamiatka, ktorá sa nachádza v tesnej blízkosti mesta Veltrusy, približne  severne od Prahy.

## Dejiny

Zámok Veltrusy je významné dielo vrcholného baroka z 1. polovice 18. storočia. Jeho autorom je významný pražský architekt talianskeho pôvodu Giovanni Battista Alliprandi. Staviteľom bol Václav Antonín Chotek (1674 – 1754), miestodržiteľ v Čechách, vo svojej dobe jediný žijúci príslušník tohto starého českého šľachtického rodu.

Zámok (pôvodne len letohrádok, neskôr významne rozšírený) tvorí oválne jadro, ku ktorému radiálne priliehajú nižšie krídla, usporiadané do tvaru písmena X. Na severnej strane k nemu prilieha čestný dvor, ktorý uzatvárajú alegorické sochy dvanástich mesiacov a štyroch ročných období. 

V interiéroch prevláda móda barokového a rokokového bývania českej šľachty vo vidieckom sídle. V prízemí zámku sa nachádza tzv. Salla terrena a mimoriadne zachované „Mušľové izby“.

Až do roku 1945 bol zámok nepretržite v majetku Chotkovcov z Chotkova a Vojnína. 

V roku 1754 sa uskutočnil v zámockých a parkových priestoroch prvý vzorkový veľtrh na svete za účasti panovníčky Márie Terézie a Františka I. Štefana Lotrinského.

## Park
Zámok Veltrusy je zakomponovaný do urbanistického pojatia prírodne-krajinárskeho parku s dnes už vzácne dochovanou koncepciou tzv. „Okrasného statku“. Patrí medzi najstaršie v Európe.

Založený bol v rokoch 1764 až 1830. V roku 1764 zničila veľká povodeň francúzsky park pri zámku. V tej dobe rozšíril majiteľ panstva gróf Rudolf Chotek  park do rozlohy cca 13 hektárov až za pravý breh pravého vltavského ramena. Ďalšia povodeň v roku 1785 už bola významným podnetom k pravému rozvoju parku.
K roku 1830 tak vznikol nový typ parku, tzv. „Okrasný statok“ (ferme orneé), kde hospodárske plochy pôsobili zároveň funkčne i esteticky.   

### Architektúra
V duchu „pastierskeho romantizmu“ sa v parku striedali v malebných krajinných scenériách háje, lúky, záhrady, polia a aleje s mnohými účelovými, ozdobnými i kulisovými stavbami, z ktorých niektoré sa dochovali dodnes, ostatné postupne zanikli. Klasicisticko-empírovú parkovú architektúru dnes tvorí Pavilón Márie Terézie, Laudonov pavilon, Pavilón Priateľov vidieka a záhrad, Jindřichov templ, socha boha Marta, socha sfingy s mostom, umelá ruina, pseudogotická stavba Červený mlyn a niekoľko mostíkov. V tejto koncepcii je veltruský zámocký areál unikátny nielen na území Česka, ale i v Európe.

## Súčasná ponuka
V roku 2002 bol zámocký areál vo Veltrusoch značne zničený povodňou a teraz je v celkovej rekonštrukcii.
* Ako sa opravuje pamiatka – prehliadka v hlavnej zámockej budove (apríl – október)
* Prehliadka historických skleníkov (apríl – september)
* Cyklotrasa zámockým parkom
* Výstavy v Rudolfovej sále a v tzv. Špýchare (apríl – október)
* Výstava ruží (jún)
* Celoročné kultúrne akcie
* Vianočné koncerty v Rudolfovej sále (november – december)

## Pozri aj
* Zoznam národných kultúrnych pamiatok Českej republiky

## Iné projekty

## Externé odkazy
* Oficiálna stránka
* Zámok Veltrusy - stránky o zámku a parku
* www.hrady.cz 

## Zdroj

Veltrusy
Kategória:Národné kultúrne pamiatky v Stredočeskom kraji
Veltrusy
Zámok Jaroměřice nad Rokytnou

náhľad|Jaroměřický zámok z parku
**Zámok Jaroměřice nad Rokytnou** je barokový zámok, ktorý spolu s chrámom sv. Margaréty vytvárajú dominantu a symbol mesta Jaroměřice nad Rokytnou.

## Predchodca dnešného zámku
Niektorí bádatelia usudzujú, že na mieste dnešného zámku stála stredoveká tvrdza. Mala vzniknúť na strategicky výhodnom mieste: na skale z južnej strany chránenej močiarmi, ktoré vytvára riečka Rokytná. Proti tomu stojí názor, že tvrdza nie je nijako písomne doložená, že pre jej zriadenie nebol dôvod (majitelia Jaroměřic v Jaroměřiciach sídlo nemali), a teda že tvrdza možno vznikla až na konci stredoveku – po roku 1498 – predtým, než začala jej renesančná prestavba.

Podobu renesančného zámku a jeho existenciu dokladajú staré vyobrazenia Jaroměřic (napr. z roku 1693) a skalné pivnice s chodbami. Hneď na začiatku svojej vlády dal tvrdzu na zámok prestavať Ludvík Meziříčský (vládol v rokoch 1554 – 1576). Stala sa tak zámkom s tromi jednoposchodovými krídlami. Stredné krídlo bolo obrátené k námestiu, obe bočné krídla k rieke. Súmerne upravená záhrada siahala len k rieke a pri nej bola obklopená múrom. Na západe susedila s farou.

## Dnešný zámok
náhľad|Zámocký park od kostola
Dnešný zámok získal svoju podobu až prestavbou, ktorú platil posledný z Questenberkovcov – Jan Adam. Nie je úplne jasné, kto bol tvorcom prvotného návrhu barokovej prestavby zámku a kostola. Mohli to byť Johann Lukas von Hildebrandt aj Jakob Prandtauer, stavbu mohol viesť i Tomáš Gravani. Z ideálnej podoby sa podarilo realizovať len časť. Napriek tomu je zámok pre svoju rozľahlosť a výzdobu (sála predkov, salla terrena, kúpele, tanečná sála…) cennou kultúrnou pamiatkou.

Súčasťou projektu barokovej prestavby zámku bolo i založenie zámockej záhrady na pravom brehu rieky Rokytná. Park má asi 9 hektárov, z toho asi 8 hektárov práve na pravom brehu. Vody riečky Rokytná boli vzduté, a tým cielene mohli v parku vzniknúť dve slepé riečne ramená vytvárajúce z časti parku umelý ostrov. Pri úprave zámku došlo k odrúbaniu skál, takže už nie sú zrejmé. Zborený bol aj schátralý komplex fary.

Zámocký park je voľne prístupný verejnosti. Využíva sa na konanie rôznych kultúrnych akcií. Jednou z najvýznamnejších je *Medzinárodný hudobný festival [[Peter Dvorský|Petra Dvorského]].*
Zámok spravuje brnianske pracovisko Národného pamiatkového ústavu.

## Referencie


## Literatúra
* Jan Sedlák: *Jaroměřice nad Rokytnou. Státní zámek a okolí*, Praha 1972
* Ivo Krsek, Zdeněk Kudělka, Miloš Stehlík, Josef Válka: *Umění baroka na Moravě a ve Slezsku*, ed. Zdeněk Kudělka, Praha 1996, s. 247–250, 633
* Miroslav Plaček: *Hrady a zámky na Moravě a ve Slezsku*, Praha 1996, s. 181–183
* Bohumil Samek: *Umělecké památky Moravy a Slezska II*, J–N, Praha 1999, s. 25–27
* Jiří Kroupa (ed.), *V zrcadle stínů. Moravě v době baroka*. 1670–1790, Paříž – Rennes – Brno 2003, s. 28, 29, 59, 130,140–141, č. kat. 30, 258

## Pozri aj
* Zoznam národných kultúrnych pamiatok Českej republiky

## Iné projekty

## Externé odkazy
* Oficiálna stránka

## Zdroj

Jaroměřice nad Rokytnou
Kategória:Národné kultúrne pamiatky v Kraji Vysočina
Jaroměřice nad Rokytnou
Zámok Kunštát

náhľad|Zámok Kunštát
**Zámok Kunštát** je zámok vypínajúci sa na výbežku plochej výšiny juhozápadne nad rovnomenným mestečkom. 

## Dejiny
Hrad bol založený už v prvej polovici 13. storočia, čo dokladajú románske prvky na stavbe. Bol teda stavaný už Gerhardom zo Zbraslavi, otcom prvého známeho držiteľa Kunštátu a kolonizátorom okolitého územia Kunu zo Zbraslavi a Kunštátu, ktorý sa po hrade píše v roku 1279. 

Hrad rozšíril v prvej polovici 14. storočia Gerhard (Heralt) z Kunštátu, ktorý bol vo významných funkciách brnianskeho a znojemského komorníka. Kunštátska vetva rodu pánov z Kunštátu hrad držala až do roku 1414, kedy zomrel jej posledný mužský potomok Erhart mladší z Kunštátu. Hrad získala poděbradská vetva, resp. Boček starší z Poděbrad. Pretože jeho syn Viktorín Boček z Kunštátu a Poděbrad predčasne zomrel, hrad získal poručník Jiřího z Poděbrad Heralt z Kunštátu a Líšnice, ktorý bol známym odbojníkom rakúskeho vojvodu Albrechta II. Habbsburského, ktorý v roku 1436 Kunštát obliehal a dobyl. 

V druhej polovici 15. storočia začala výstavba predhradia a štítového múru, stavebníkom bol český kráľ Jiří z Poděbrad, preto sa veža v prehradí nazýva Poděbradská. V jeho diele pokračovali Procek z Kunštátu a Opatovic a po ňom jeho o jednu generáciu mladší bratanec Jan Heralt z Kunštátu a Líšnice. Gotickú stavebnú aktivitu zavŕšil ich príbuzný Hynek Boček z Polné na začiatku 16. storočia. Rod Kunštátovcov hrad stratil nadobro v roku 1521, kedy ho kúpil Vilém II. z Pernštejna. 

V roku 1560 získal hrad Jan Černický z Kácova. Ten začal vykonávať renesančnú prestavbu a hrad dostal podobu zámku. V roku 1593 kúpil panstvo rod grófov z Hardeku. V roku 1680 podnikol nový majiteľ Kašpar Fridrich, gróf z Lamberka, gotickú prestavbu a objekt sa tak definitívne zmenil na reprezentatívny zámok. V roku 1701 bola pristavená zámocká kaplnka sv. Jozefa. Približne v roku 1800 bola uskutočnená klasicistická úprava, o ktorú sa zaslúžili Honrichsovci, ktorí sídlili na zámku do roku 1945. 

V roku 1948 bol kunštátsky zámok zoštátnený a slúžil ako depozitár Moravského zemského archívu v Brne. Od 1. januára 2005 je Kunštát v správe Národného pamiatkového ústavu a je sprístupnený pre verejnosť.

## Pozri aj
* Zoznam národných kultúrnych pamiatok Českej republiky

## Iné projekty

## Externé odkazy
* Oficiálna stránka

## Zdroj

Kunštát
Kategória:Národné kultúrne pamiatky v Juhomoravskom kraji
Kategória:Románske stavby v Česku
Kategória:Klasicistické stavby v Česku
Zámok Humprecht

thumb|Zámok Humprecht
**Humprecht**, predtým aj *Humprechtsberg*, je zámok s výraznou oválnou stavebnou dispozíciou ležiaci na návrší pri meste Sobotka. Postavený bol v rokoch 1666 – 1668.

## Dejiny
Humprecht je lovecký zámoček a bol letným sídlom Humprechta Jana Černína z Chudenic, cisárskeho veľvyslanca v Benátkach. Návrh vytvoril Carlo Lurago v štýle manierizmu, s prvkami neskorej renesancie a raného baroka, pravdepodobne ako parafrázu Galatskej veže v Istanbule. Stavbu prebiehajúcu v rokoch 1666 – 1668 viedol Francesco Ceresola, ktorý tiež zámok po požiari v roku 1678 opravil a zvýšil o jedno poschodie. Tým však boli preťažené základy, takže museli byť zbúrané prízemné hospodárske budovy a základy spevnené kvádrami z pieskovca. Zlatý polmesiac bol na vrchol umiestnený v roku 1829 namiesto pôvodného zhrdzaveného slovanského kríža na základe povestí o tom, že Humprecht Černín bol väznený v Turecku.

Po Černínovcoch zámok kúpila v roku 1738 rodina Netolických (Václav Kasimir Netolický z Eisenberga), ale pomaly chátral. V rokoch 1937 – 1939 bol rekonštruovaný. Za druhej svetovej vojny o ňom Nemci uvažovali ako o možnej leteckej pozorovateľni. V 70. rokoch 20. storočia bol zámok dôkladne opravený.

## Stavba a interiér
Lovecký zámok s oválnym pôdorysom je umiestnený na čadičovom návrší nad mestom. Nad prvou strechou je umiestnená menšia oválna vežička zakončená špicatou kužeľovitou strechou, na ktorej sú umiestnené štyri komíny, a ktorá je zakončená polmesiacom. V hornej časti spodného poschodia sa nachádza drevená ochodza umiestnená na kamenných krakorcoch. V zámku je 27 miestností, uprostred stavby sa nachádza šestnásť metrov vysoká osová hodovná sieň s výbornou akustikou, kde sa často konajú koncerty. Na jej strope je namaľovaný znak Černínovcov od Rudolfa Beneša, v dolnej časti maľby al secco od R. Wiesnera vzťahujúca sa k životu Jana Humprechta. V miestnostiach rozostavaných do kruhu je umiestnená zámocká expozícia a v miestnostiach druhého poschodia expozícia Múzea mesta Sobotky – napr. Mánesov *Prapor Národní gardy* z roku 1848. Tzv. „myšou dierou“ možno vystúpiť na vežu, odkiaľ je pekná vyhliadka na celý miestny kraj.

Okolo zámku je obora na jelene, neskôr premenená na bažantnicu.

## Pozri aj
* Zoznam národných kultúrnych pamiatok Českej republiky

## Iné projekty

## Externé odkazy
* Humprecht na stránkach Interregionu Jičín
* Návštevnické informácie, turistické zľavy na vstupné 

## Zdroj
* 

Humprecht
Kategória:Národné kultúrne pamiatky v Královohradeckom kraji
Humprecht
Kategória:Lovecké hrádky a zámky
Caffellatte

náhľad|Caffe latte servírované v Osle v Nórsku

**Caffellatte** alebo **caffelatte** alebo zriedkavo **caffè e latte** (tal. „káva a mlieko“) je taliansky druh bielej kávy (kávy s mliekom). Jeho základ tvorí espresso, ktoré je doplnené speneným teplým mliekom. Často sa pripravuje aj ochutené rôznymi sirupmi. Vo variante latte macchiato sa podáva vo vysokom pohári.

Okrem obyčajného mlieka sa dá pripraviť aj s použitím rastlínných náhrad mlieka, napríklad sójového alebo ovseného. Nahradením kávy zas vznikli iné nápoje ako chai latté, maté alebo matcha latté.

## Príprava
Na prípravu *caffelatte* si v kávovare urobíme 30 ml espressa do poháru na cafelatte. Potom nalejeme ohriate mlieko, ktoré rozlejeme aj po okrajoch pohára. Na záver necháme asi 1 cm peny, ktorú potom nanesieme na hladinu. Servírujeme zdobené čokoládou alebo škoricou. (len na požiadanie). Skúseni baristi kreslia do kávy rôzne vzory ako napríklad labuť, indián, srdce, tulip atď.

## Referencie

## Pozri aj
* Latte art
* Latte macchiato

## Iné projekty

Kategória:Káva
Kategória:Talianska kuchyňa
Madonna del Magnificat

**Madonna del Magnificat**, je názov obrazu talianskeho renesančného maliara Sandra Botticelliho.

V 15. storočí boli veľmi rozšírené a obľúbené tzv. tondá, obrazy maľované do kruhu. Slúžili na výzdobu nielen súkromných obydlí, ale napr. aj cechovných domov. Botticelli vytvoril niekoľko takýchto obrazov, prevažne s motívom Panny Márie s Dieťaťom.

Uvedený obraz vytvoril umelec v rokoch 1480 - 1481, kedy možno hovoriť o začiatku jeho umeleckej dráhy ako vyzretého maliara. Až dodnes je považovaný za jeden z jeho najslávnejších obrazov Madon.

Dielo zachytáva Pannu Máriu s Ježiškom na kolenách pri písaní. Dopisuje posledné riadky knihy, ktorú jej pridržiavajú dvaja anjeli. Dvaja krajní anjeli pridržiavajú nad Máriinou hlavou korunu. Botticelli sa tu prejavil ako majster detailu, vďaka čomu môžeme identifikovať text v knihe. Ide o hymnus svätého Zachariáša, pieseň o narodení jeho syna sv. Jána Krstiteľa. Na pravej strane môžeme prečítať prvé slová *Magnificatu*, chválospevu Panny Márie, podľa ktorého dostal obraz svoje pomenovanie.

Obraz je nepriamo oslavou Botticelliho rodného mesta, pretože svätý Ján Krstiteľ bol hlavným patrónom Florencie.

Podľa všetkého *Madonna del Magnificat* je najdrahším kruhovým obrazom, aký kedy Botticelli namaľoval. Jeho vysoká cena je daná množstvom zlata, v Botticelliho dobe najdrahším maliarskym materiálom, ktoré umelec použil pri maľovaní tohto obrazu. Objavuje sa ako okrasa na šatách, v lúčoch Božieho svetla, korune Panny Márie, ale aj vo vlasoch postáv.

## Iné projekty

## Zdroje

* B. Deimlingová, *Sandro Botticelli*, Taschen/Nakladateľstvo Slovart, 2004, ISBN 80-7209-515-3
* B. Wadiová, *Botticelli*, Odeon, Praha, 1971

Kategória:Sandro Botticelli
Kategória:Renesančné výtvarné umenie
Kategória:Galleria degli Uffizi